cyanic-selkie/wikianc huggingface dataset:
Miceense Griekeland
Begrafnisgebruike
Die Skaggrafte by Micene in Grafsirkel A en B behoort tot dieselfde tydperk. Dit lyk of ’n alternatiewe metode hier gebruik is om die grafte van adellikes of rykes saam te groepeer – en hulle af te sonder van dié van die meerderheid. Grafsirkel B is die vroegste van hierdie twee groepe en was reeds in gebruik in die MH-tydperk; hulle bevat uitspattige offerandes: goud en silwer, juwele, wapens en potte. Sirkel A, wat deur die Duitse argeoloog Heinrich Schliemann opgegrawe is, bevat minder offerandes, maar dit is van buitengewoon goeie gehalte. Van die LH-tydperk af is reghoekige gemeenskapsgrafte ook gebruik.
Dit lyk of daar ’n onderskeid was tussen die grafte van die verskillende klasse. Die heersers is in byekorfvormige tholos-grafte begrawe, die middelklas in individuele grafte en die mense van die kommunes in gemeenskapsgrafte. Verassings het in dié tydperk toegeneem en in LHIIIC algemeen geraak. Die indrukwekkendste grafte van die Miceense tydperk is die monumentale koninklike tombes by Micene. Die beroemdste is die Graftombe van Agamemnon, wat ’n tholos is.
Verwoesting
Daar is talle onbeantwoorde vrae oor die tyd en vertolking van die einde van die Miceense tydperk. Die einde van LHIIIB1 word gekenmerk deur ’n mate van verwoesting, veral in Micene. Teen LHIIIB2 was daar uitbreidings aan die Miceense verdedigingstelsel, wat dui op toenemende onsekerheid oor veiligheid. Dit lyk egter nie of dit ’n krisistyd was nie, want die gehalte van argeologiese vondste wys ’n vlak van rykdom wat nie afsteek teen dié van vorige tydperke nie. Die einde van dié tyd word egter gekenmerk deur ’n paar verwoestings op die meeste Miceense terreine op die vasteland.
In LHIIIC was daar ’n afname in die getal terreine in Griekeland. In sommige dele kon dit aansienlik gewees het: nege tiendes van die terreine in Boeotië het verdwyn, en twee derdes van dié in Argolis. Daar was bevolkingsbewegings, met sommige Miceners wat na Siprus en ander eilande gevlug het, asook na die kusstreke van Anatolië. Sekere stede soos Micene en Tiryns was egter steeds bewoon en artefakte wat daar gevind is, toon steeds Miceense kenmerke. ’n Nuwe soort keramiekwerk het egter verskyn (dit word die "Barbaarse ware" genoem omdat dit vroeër toegeskryf is aan buitelandse invallers) en verassings het steeds toegeneem.
Daar is twee groepe verklarings vir die verval van die Miceense beskawing. Die eerste, natuurverskynsels soos klimaatsveranderings en aardbewings, is meer omstrede. Die mees algemene redes wat aangevoer word, is bevolkingsbewegings en interne konflik. Van die redes vir die bevolkingsbewegings sluit in invalle deur die Doriërs en die Seevolke.
Sommige geleerdes glo die verwoesting van die stede is veroorsaak deur swerwende volke uit die noorde. Hulle het die paleise van Iolkos (LHIIIC-1) en van Thebe (laat-LHIIIB) verwoes, daarna die landengte van Korinthe oorgesteek (einde van LHIIIB) en Micene, Tiryns en Pylos verwoes voordat hulle weer noordwaarts teruggetrek het. Ander glo Pylos is in ’n see-aanval verwoes, moontlik deur die Seevolke. Die invallers het geen wapens of grafte agtergelaat nie en daar kan nie bewys word dat al die terreine in dieselfde tyd verwoes is nie.
Die beweging van volke in dié tyd na die Midde-Ooste word in Egiptiese inskripsies genoem en word toegeskryf aan aanvalle deur die Seevolke. Dit is bekend dat dié volke groot dele van Anatolië en die Levant verwoes en Egipte eindelik in verskeie fases aangeval het (omstreeks 1301-1164 v.C.). In ’n Egiptiese teks uit die 12de eeu v.C. word ’n volk met die naam Eqwesh genoem wat Egipte tydens die bewind van Merneptah aangeval het, en kenners glo die Miceners kon aan dié aanvalle deelgeneem het, maar dit is onseker. ’n Land met die naam Danaja (Danaans) met ’n stad Mukana (moontlik Micene) word in ’n Egiptiese inskripsie genoem.
Die tweede algemene teorie is dat die verval van die Miceense beskawing veroorsaak is deur interne konflik weens ’n verwerping van die paleisstelsel deur die verarmde deel van die bevolking. Opstande kon egter nie gelyktydig deur die hele Griekeland plaasgevind het nie. Daar is ’n teorie dat die gevolge van interne struwelinge vererger is deur die Doriese inval. Selfs al was die Doriërs een van die redes van die verval van die Bronstydperk, is daar bewyse dat hulle nuwe kulturele elemente saam met hulle gebring het, onder meer skaggrafte wat heeltemal van die Miceense tholos verskil het en ’n nuwe dialek van Grieks, Dories. Dit lyk of die Doriërs gaandeweg oor ’n paar jaar suidwaarts getrek, die gebied verwoes en hulle in die Miceense sentrums gevestig het.
Daar moet ook genoem word dat die begin van die Ystertydperk die vervaardiging van groot hoeveelhede goedkoop wapens moontlik gemaak het. Dié ekonomiese faktor word ook beskou as ’n belangrike rede hoekom die Seevolke Egipte binnegeval het en die Ugarit en Hetitiese Ryk verwoes is.
Wat ook al die redes was, die Miceense beskawings het beslis ná LHIIIC verdwyn; Micene en Tiryns is weer verwoes en het hul belangrikheid verloor. Die einde, in die laaste jare van die 12de eeu v.C., het aangebreek ná ’n lang agteruitgang van die Miceense beskawing. Die begin van die 11de eeu v.C. het ’n nuwe era ingelui: die Geometriese tydperk, of Griekse Donker Eeue.
Kotsjewaja (Astrachan-oblast)
Kotsjewaja (Russies: Кочевая) is 'n klein dorpie in Achtoebinsk-rajon van Astrachan-oblast, Rusland. Dit behoort tot die Achtoebinsk Stedelike Munisipaliteit. Die letterlike betekenis van die dorpie se Russiese naam is "nomadies".
Demografie
Volgens Sensus 2010 het Kotsjewaja 13 inwoners gehad. Etniese Kasakke vorm die meerderheid van die dorpie se bevolking.
Roger L. Jackson
Roger L. Jackson (gebore 13 Julie 1956) is 'n Amerikaanse akteur. Hy is bekend vir sy rolle in die rolprente Scream (1996), Scream 2 (1997), Scream 3 (2000), en Scream 4 (2011).
Seeslag van Trafalgar
Die Seeslag van Trafalgar (21 Oktober 1805) was 'n vlootslag tussen die Britse Vloot en die gekombineerde Franse en Spaanse Vloot tydens die oorlog van die Derde Koalisie (Augustus - Desember 1805) van die Napoleontiese Oorloë (1803-1815).
As deel van Napoleon se planne om Engeland binne te val, het die Franse en Spaanse Vloot saam beheer geneem oor die Engelse kanaal om die Grande Armée veilige deurgang te verskaf. Die geallieerde vloot, onder die bevel van die Franse admiraal Villeneuve, seil vanaf die Cádiz-hawe in die suide van Spanje op 18 Oktober 1805. Hulle loop hul vas teen die Britse Vloot onder admiraal Lord Nelson, wat onlangs voorberei het om hierdie bedreiging te bestry, aan die suidweskus van Spanje, langs Kaap Trafalgar.
Nelson was in die minderheid, met 27 Britse skepe teenoor die 33 geallieerde skepe, waarin die grootste oorlogskip van enige vloot, die Spaanse Santisima Trinidad, was. Om hierdie wanbalans aan te spreek, vaar Nelson sy vloot direk na die geallieerde veglyn se flank in die hoop om dit in stukke te breek. Villeneuve was bekommerd dat Nelson hierdie taktiek sou probeer, maar het om verskeie redes geen planne gemaak as dit sou gebeur nie. Die plan het byna perfek gewerk; Nelson se kolomme het die Frans-Spaanse vloot in drie verdeel en die agterste helfte van Villeneuve se vloot geïsoleer. Die geallieerde voorhoede vaar weg terwyl dit probeer omdraai, en gee die Britte tydelike meerderwaardigheid oor die res van hul vloot. Die gevolglike hewige geveg het daartoe gelei dat 22 geallieerde skepe verlore gegaan het, terwyl die Britte geen verloor het nie.
Die taktiek het die voorste skepe in die Britse lyne blootgestel aan intense vuur van verskeie skepe toe hulle die Frans-Spaanse lyne nader. Nelson se eie HMS Victory het die voorste kolom aangevoer en was amper buite aksie gestel. Nelson is deur 'n Franse musketier geskiet en het gesterf kort voor die seeslag geëindig het. Villeneuve is saam met sy vlagskip Bucentaure gevange geneem. Hy het Nelson se begrafnis bygewoon terwyl hy gevange was op parool in Brittanje. Die senior Spaanse vlootoffisier, admiraal Federico Gravina, ontsnap met die oorblyfsel van die Frans-Iberiese vloot ('n derde van wat dit in aantal skepe was); hy sterf vyf maande later aan wonde wat hy tydens die geveg opgedoen het.
Die oorwinning bevestig Brittanje se oorheersing van die see wat in die loop van die agtiende eeu gevestig is, en is deels bereik deur Nelson se afwyking van heersende vloottaktieke.
Rogier van Maine
Rogier van Maine (geboortedatum onbekend; sterf omstreeks 900) was vanaf onderskeidelik 886 tot 893 en 895 tot 900 Graaf van Maine. Hy is die stigter van die tweede Huis van Maine, wat somtyds bekendstaan as die "Hugonide", oftewel "Hugoniede".
Sy familie word nie geïdentifiseer in kontemporêre dokumente nie. Onlangse navorsing het verskeie hipoteses voorgestel. Indien onomastiese oorwegings in ag geneem word, is hy moontlik 'n afstammeling van Rogier, Graaf van Le Mans, en derhalwe van Robertiense afstamming. Indien dit die geval is, is hy afkomstig van dieselfde voorouers as sy Rorgonidiese mededingers, waarmee hy in 'n geskil betrokke was oor die eienaarskap van die Graafskap van Maine. Christian Settipani identifiseer hom as 'n sekere graaf Rogier wat in 892 tussenbeide getree het ten behoewe van sy "oom" Hugo, Graaf van Bourges, en stel voor dat hierdie Hugo sy oom aan moederskant was. Die voorkoms van die name "Hugo" en "Rogier" herinner aan die grawe van Laon, en hy kan moontlik die broer wees van Hugo, Graaf van Bassigny en Rogier I, Graaf van Laon.
Rogier is getroud met Rothilde, dogter van die Franse koning Karel die Kale, en was derhalwe in noue kontak met die koninklike familie. In 885 is Ragenold, Markraaf van Neustrië en Graaf van Maine deur die Normandiërs gedood. Die oorblywende Rorgoniede was tieners, en Koning Karel III die Dikke het verkies om die markgraafskap van Neustrië toe te vertrou aan een van sy volgelinge, Hendrik van Babenberg, en die graafskap van Maine aan Rogier. Die Rorgoniede het gevolglik 'n bondgenootskap gevorm met die Robertiens, nadat Odo koning van Frankryk geword het. Rogier is in 893 uit Le Mans verdryf en vervang deur die Rorgonied, Gauzlin II. Rogier is in 895 as Graaf herstel, maar was veral gewelddadig teenoor sy onderhoriges en die Kerk, wat klagtes ontlok het van die Biskop van Le Mans. Hy is kort hierna oorlede.
Saam met sy vrou Rothilde, dogter van Karel die Kale en Richildis van Provence, het hy die volgende kinders gehad:
Farreidae
Farreidae is 'n familie van sponsdiere uit die klas van die Hexactinellida.
Allophylus ujori
Allophylus ujori is boom wat hoort tot die Sapindaceae familie. Die spesie is inheems aan Kameroen en Nigerië.
Arctotis venidioides
Arctotis venidioides is 'n plant wat hoort tot die genus Arctotis. Die spesie is endemies aan die Wes-Kaap.
Lys van Stradivarius-instrumente
Hier volg 'n lys van Stradivarius instrumente wat deur lede van die huis van Antonio Stradivari gemaak is.
Viole
Die lys beskik oor 248 inskrywings.
Altviole
Daar is dertien bekende en bestaande Stradivari altviole.
Tholos
’n Tholos (meervoud: tholoi; Grieks: θολωτός τάφος, "koepelgraf"), is ’n byekorfvormige grafkelder wat gekenmerk word deur ’n koepel wat gevorm is deur al hoe kleiner wordende ringe modderstene of klippe.
Lys van Stradivarius-instrumente
Kitaars (ook ghitaars)
Vyf volledige kitaars deur Stradivari bestaan, asook 'n paar fragmente van andere – insluitende die nek van 'n sesde kitaar, wat besit word deur die Conservatoire de Musique in Parys. Hierdie kitare beskik oor tien snare, wat tipies was van die era.
Tholos
Tholoi is in verskeie kulture van die Middellandse See-gebied en Wes-Asië gebruik om mense te begrawe, maar soms is hulle vir ander doeleindes gebruik soos huise (Siprus), rituele (Sirië) en forte (Spanje, Sardinië).
Lys van Stradivarius-instrumente
Mandoliene
Daar bestaan twee bekende Stradivari mandoliene. Die Cutler-Challen Choral Mandolino uit 1680 word gehuisves in die versameling van die Nasionale Musiekmuseum van die Universiteit van Suid-Dakota in Vermillion, Suid-Dakota. Die ander, gedateer ca. 1706, word besit deur die private versamelaar, Charles Beare van Londen. Dit staan bekend as Mandolino Coristo, en beskik oor agt snare.
Tholos
Griekeland
In Griekeland het die tholoi laat in die Bronstydperk ontstaan. Dit is onseker of hulle deur die tholoi van Kreta geïnspireer is en of hulle ’n natuurlike ontwikkeling in die bou van grafte tydens die Bronstydperk was. Die konsep lyk meer soos dié van die talle grafkamers uit die Miceense tydperk.
Lys van Stradivarius-instrumente
Strykstokke
'n Stradivarius strykstok, die Koning Karel IV strykstok wat toegeskryf word aan die Stradivari werkswinkel, vorm tans deel van die versameling van die National Music Museum- Voorwerp nommer: 04882- aan die Universiteit van Suid-Dakota in Vermillion, Suid-Dakota. Die Rawlins Galery strykstok-NMM 4882- word toegeskryf aan die werkswinkel van Antonio Stradivari, Cremona, ca. 1700. Dit is een van twee strykstokke (die ander vorm deel van 'n private versameling in Londen) wat toegeskryf word aan die werkswinkel van Antonio Stradivari.
Tholos
Griekeland
Ná omstreeks 1500 v.C. het tholoi meer algemeen geraak in die Miceense beskawing. Hulle is egter, anders as die vroeëre voorbeelde, feitlik altyd uit die kant van ’n heuwel gegrawe sodat net sowat ’n derde van die grafkelder bogronds was. Die bouwerk is met ’n relatief klein hoop grond bedek.
Allophylus trichodesmus
Allophylus trichodesmus is struik wat hoort tot die Sapindaceae familie. Die spesie is endemies aan Madagaskar.
Tholos
Griekeland
Meer as een mens is gewoonlik in ’n tholos begrawe, op verskillende plekke – óf op die vloer óf in putte en skagte. Omdat die grafte so algemeen was, word geglo dit is nie net vir die regerende klas gebruik nie, hoewel van die grootstes dalk wel vir die koninklikes was. Sommige van hulle is van 10 of 15 meter breed.
Ander plekke
Ronde strukture is algemeen in die Nabye-Ooste gebou, soos in Irak, Sirië en Turkye. Hulle was waarskynlik huise en pakkamers, hoewel hulle ook vir rituele gebruik kon gewees het.
In die Iberiese Skiereiland het soortgelyke strukture sedert 3000 v.C. ontstaan. Hulle was veral algemeen in Spanje en Portugal terwyl ander soorte grafte, soos kunsmatige grotte, op plekke soos in Suidoos-Frankryk verkies is.
In Oos-Europa is tholoi veral in Thracië aangetref, veral in Bulgarye waar hulle uit die 4de tot 3de eeu v.C. dateer. Die mure van die grafte in Kazanlak is gepleister en beskilder met tonele uit die afgestorwene se lewe.
Allophylus whitei
Allophylus whitei is struik wat hoort tot die Sapindaceae familie. Die spesie is inheems aan Angola, die Demokratiese Republiek die Kongo, Gaboen, Kameroen, Republiek die Kongo, Sentraal-Afrikaanse Republiek, Tanzanië en Zambië.
Helmknorhaan
Die Helmknorhaan (Dactyloptena orientalis) is 'n vis wat voorkom in die Indiese-Pasifiese area, die Rooisee en aan die ooskus van Afrika vanaf Oman tot by Algoabaai. In Engels staan die vis bekend as die Oriental helmet gurnard.
Voorkoms
Die vis se eerste dorsale vin stekel is agter die kop en die tweede is verder agter. Daar is donker kolle en blou lyne op die middelste gedeeltes van die borsvinne.
Fieldingia
Fieldingia is 'n genus van sponsdiere uit die klas van die Hexactinellida.
Svetlana Nemolyaeva
Svetlana Nemolyaeva (gebore 18 April 1937) is 'n Sowjetse aktrise. Sy is bekend vir haar rolle in die rolprente Yevgeni Onegin (1959), Office Romance (1977), The Garage (1980), en The Bottomless Bag (2017).
Hippospongia ammata
Hippospongia ammata is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Hippospongia en tot die familie Spongiidae. Die wetenskaplike naam van die spesie is die eerste keer geldig gepubliseer in 1954 deur De Laubenfels.
Hippospongia anfractuosa
Hippospongia anfractuosa is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Hippospongia en tot die familie Spongiidae. Die wetenskaplike naam van die spesie is die eerste keer geldig gepubliseer in 1885 deur Carter.
Allophylus torrei
Allophylus torrei is struik wat hoort tot die Sapindaceae familie. Die spesie is endemies aan Mosambiek.
Achajers
Die Achajers (Grieks: Ἀχαιοί, Akhaioí) is een van die name vir die Grieke wat in Homeros se Ilias (598 keer) en Odussee voorkom. Ander algemene name vir hulle is die Danaërs (Δαναοί, Danaoi; 138 keer in die Ilias) en Argeërs (Ἀργεῖοι, Argeioi; 182 keer in die Ilias). Al dié name is as sinonieme gebruik vir die algemene Griekse beskawing. In die historiese tydperk was die Achajers die inwoners van die streek Achaje, in die noordelike Sentraal-Peloponnesos. Die stadstate van die streek het later ’n konfederasie gestig bekend as die Achajerbond, wat in die 3de en 2de eeu v.C. invloedryk was.
Homeriese vs. latere gebruik
Die "langharige Achajers" van Homeros sou deel gewees het van die Miceense beskawing wat Griekeland sedert omstreeks 1600 tot 1100 v.C. oorheers het. Teen die Argaïese en die Klassieke tydperk het "Achajers" verwys na inwoners van die veel kleiner streek Achaje. Herodotos identifiseer die Achajers van die Noord-Peloponnesos as afstammelinge van die vroeëre, Homeriese Achajers. Volgens Pausanias, ’n geograaf van die 2de eeu v.C., is die naam Achajers oorspronklik aan die Grieke van Argolis en Lakonië gegee. Dit is eger nie die manier waarop Homeros die term gebruik het nie.
Pausanias en Herodotos vertel albei die legende van die Achajers wat uit hul tuisland gedwing is in die Doriese inval. Hulle het toe na die streek Achaje getrek. Geleerdes verskil oor die oorsprong van die historiese Achajers teenoor die Homeriese Achajers. Die Duitse klassieke historikus Karl Beloch glo daar was nie ’n Doriese inval nie, maar dat die Doriërs van die Peloponnesos eintlik die Achajers was. Eduard Meyer, ook ’n Duitse historikus, stem nie saam nie en stel voor die Achajers was pre-Doriese Grieke van die vasteland. William Prentice verskil met beide Beloch en Meyer, en wys daarop dat argeologiese bewyse aantoon die Achajers van suidelike Klein-Asië het na Griekeland getrek en moontlik voor 2000 v.C. in Thessalië gaan woon.
Antieke dokumente
Sommige Hetitiese tekste noem ’n volk in die weste met die naam "Ahhiyawa", wat die Achajers kon gewees het. Vroeër word dit ook "Ahhiya" genoem.
Antieke Egiptiese bronne noem weer die naam "Ekwesh", wat ook moontlik die Achajers kon gewees het, terwyl "Denyen" en "Tanaju" weer na die Klassiek-Griekse Danaän kan verwys. Die vroegste teksverwysings na die Miceense wêreld is in die Annale van Toetmoses III (omstreeks 1479–1425 v.C.), waarvolgens boodskappers van die koning van die Tanaju omstreeks 1437 v.C. geskenke na die Egiptiese koning gestuur het met die doel om diplomatieke bande aan te knoop. Tanaju word ook genoem in ’n inskripsie in die dodetempel van Amenhotep III, wat omstreeks 1382–1344 v.C. oor Egipte geheers het. Boonop bevat ’n lys stede van Tanaju die name Micene, Nauplion, Kythera en Messenië, asook die Thebaid (die streek van Thebe).
In die vyfde bewindsjaar van farao Merneptah het ’n konfederasie van noordelike volke die wesdelta aangeval. Onder die volke se name is die "Ekwesh". Homeros vertel van ’n Achajer-aanval op die delta, en Menelaus noem dit ook in die Odussee.
Fieldingiidae
Fieldingiidae is 'n familie van sponsdiere uit die klas van die Hexactinellida.
Arctotis venusta
Die Witgousblom (Arctotis venusta) is 'n plant wat hoort tot die genus Arctotis. Die spesie is inheems in Gauteng, Limpopo, Mpumalanga, Noord-Kaap, Noordwes, Oos-Kaap, Vrystaat en die Wes-Kaap asook Botswana, Lesotho, Namibië en Zimbabwe.
Rufina Nifontova
Rufina Nifontova (15 September 1931 – 27 November 1994) was 'n Sowjetse en Russiese aktrise. Sy was bekend vir haar rolle in die rolprente Flames on the Volga (1956), Syostry (1957), en Pervyy posetitel (1966).
Gymnorete
Gymnorete is 'n genus van sponsdiere uit die klas van die Hexactinellida.
Arctotis virgata
Arctotis virgata is 'n plant wat hoort tot die genus Arctotis. Die spesie is endemies aan die Oos-Kaap.
Saigatsjni
Sajgatsjni (Russies: Saigatsjni) is 'n klein dorpie in Narimanof-rajon van Astrachan-oblast, Rusland wat tot die Astrachanski Plaaslike Munisipaliteit behoort. Dit lê op die grens met die Republiek van Kalmikië, 'n ander federale deelgeibed van Rusland. Die dorpie se naam kom van die Russiese woord vir "saiga", 'n wildsbokspesie.
Demografie
Volgens Sensus 2010 het Saigatsjni 202 inwoners gehad. Etniese Dargine vorm die meerderheid van die dorpie se bevolking.
Geelstompie
Die Geelstompie (Mimetes palustris) is 'n blomdraende struik wat tot die genus Mimetes behoort en deel van die fynbos vorm. Die plant is endemies aan die Wes-Kaap en kom slegs in die Kleinrivierberge tussen Hermanus en Stanford voor. Die struik is regop en word 1 m hoog en blom regdeur die jaar maar die meeste blomme verskyn van Julie tot November.
Geriffelde fluitbek
Voorkoms
Die vis se lyf is rooi tot oranje-bruin aan die bokant en silwer aan die onderkant. Daar is benerige riwwe langs die ruglyn voor die dorsale vin. Die oë is rond en die vis kom gewoonlik in dieper water voor, tot 200 meter.
Geelstompie
'n Brand vernietig die plant maar die sade oorleef. Twee tot ses maande nadat dit geblom het, val die vrugte af en miere versprei die sade. Hulle stoor die sade in hul neste. Die plant is tweeslagtig. Bestuiwing vind plaas deur die werking van voëls. Die plant groei op moerasagtige, klam hellings op hoogtes van 600- 900 m.
In Engels staan dit as die Cryptic Pagoda bekend.
Allophylus talbotii
Allophylus talbotii is struik wat hoort tot die Sapindaceae familie. Die spesie is inheems aan Gaboen, die Ivoorkus, Liberië, Nigerië, Republiek die Kongo en Sierra Leone.
Hesperantha dolomitica
Hesperantha dolomitica is 'n meerjarige blomplant en geofiet wat tot die genus Hesperantha behoort en is deel van die vygieveld. Die spesie is endemies aan die Wes-Kaap en kom op die Knersvlakte naby Vanrhynsdorp voor. Die plant het 'n voorkomsgebied van 102 km² en daar is twee subpopulasies. Beide word bedreig deur moontlike mynbou aktiwiteite.
Hertwigia
Hertwigia is 'n monotipiese genus van sponsdiere uit die klas van die Hexactinellida.
Hesperantha elsiae
Hesperantha elsiae is 'n meerjarige blomplant en geofiet wat tot die genus Hesperantha behoort en deel van die fynbos is. Die spesie is endemies aan die Wes-Kaap en kom in die Sederberg in die Kromrivierkloof in 'n beskermende gebied voor. Die plant word as seldsaam beskou.
Samuel L. Jackson
Samuel L. Jackson (gebore 21 Desember 1948) is 'n Amerikaanse akteur en vervaardiger. Hy is bekend vir sy rolle in die rolprente Pulp Fiction (1994), Jackie Brown (1997), Snakes on a Plane (2006), en The Hateful Eight (2015).
Hippospongia canaliculata
Hippospongia canaliculata is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Ernest Ullmann
Die Suid-Afrikaanse ontwerper, skilder en beeldhouer Ernest Ullmann is in 1900 in München gebore. Hy het sy kunsopleiding in München, Berlyn, Italië en Frankryk ontvang. Van 1920 tot 1927 was hy kunsredakteur van die Rusland post en daarna was hy 8 jaar lank 'n ontwerper in Berlyn.
Hy was reeds ’n gevestigde kunstenaar toe hy in 1935 na Suid-Afrika verhuis het. Hy het hom in Johannesburg gevestig, waar hy gou 'n bekende kunstenaar geword het. Van 1938 tot 1945 was hy kunsredakteur van The forum.
Hippospongia cerebrum
Die spons behoort tot die genus Hippospongia en tot die familie Spongiidae. Die wetenskaplike naam van die spesie is die eerste keer geldig gepubliseer in 1889 deur Lendenfeld.
Ernest Ullmann
Ernest Ullmann het verskeie belangrike opdragte uitgevoer, waaronder tapisserieë vir die Suid-Afrikaanse ambassade in Parys, muurskilderings en beeldhouwerk in Kaapstad, Johannesburg en Pretoria, en het die uitstallingspaviljoen vir die Van Riebeeckfees (1952) ontwerp. Hy het onder meer in München, Berlyn, Wiesbaden, Parys, Londen, Genève, by die Van Riebeeckfees in Kaapstad (1952), die Rhodes-eeufees in Bulawayo (1953) en die Republiekfees (1966) in Pretoria uitgestal. Hy is in 1975 oorlede.
Hippospongia canaliculata
Die spons behoort tot die genus Hippospongia en tot die familie Spongiidae. Die wetenskaplike naam van die spesie is die eerste keer geldig gepubliseer in 1886 deur Lendenfeld.
Bredasdorpstompie
Die Bredasdorpstompie (Mimetes saxatilis) is 'n blomdraende struik wat tot die genus Mimetes behoort en deel van die fynbos vorm. Die plant is endemies aan die Wes-Kaap en kom slegs voor naby Bredasdorp vanaf Pearly Beach tot by Struisbaai. Die struik is regop en word 2.25 m hoog en dra blomme van Julie tot Desember. Dis 'n tipiese kalksteenfynbosspesie wat kommersieel geoes word.
In Engels staan dit as die Limestone Pagoda bekend.
Raphia mannii
Raphia mannii is 'n boom wat deel is van die Arecaceae familie. Die plant is inheems aan Golf van Guinee-eilande en Nigerië.
Holozoa
Omdat Holozoa 'n klade is, insluitend alle organismes wat nader aan diere verwant is as aan swamme, verkies sommige skrywers om parafiletiese groepe te herken wat meestal uit Holozoa minus diere bestaan.
Miskien is die bekendste holozoë, afgesien van diere, die Choanoflagellatea, wat sterk ooreenkom met die kraagselle van sponsdiere, en so is teoretiseer om verwant te wees aan sponsdiere selfs in die 19de eeu. Proterospongia is 'n voorbeeld van 'n koloniale Choanoflagellatea wat lig kan werp op die oorsprong van sponsdiere.
Die affiniteite van die ander eensellige holosoë het eers in die 1990's begin erken word. Die sub-klassifikasie Icthyosporea of Mesomycetozoea bevat 'n aantal meestal parasitiese spesies. Die ameboïed genera Ministeria en Capsaspora kan verenig word in die Filasterea groep deur die struktuur van hul draadagtige pseudopodieë. Saam meet choanoflagellatea, kan Filasterea nou verwant wees aan diere, en een ontleding het hulle saam as die Filozoa klade gegroepeer.
Olga Ostroumova
Olga Ostroumova (gebore 21 September 1947) is 'n Sowjetse en Russiese aktrise. Sy is bekend vir haar rolle in die rolprente The Garage (1980), Bashnya (1987), en The Source of Snakes (1997), en in die televisiereeks Poor Anastasia (2003).
Chosen Jacobs
Chosen Jacobs (gebore 1 Julie 2001) is 'n Amerikaanse akteur. Hy is bekend vir sy rolle in die rolprente It (2017) en Cops and Robbers (2017), en in die televisiereekse Hawaii Five-0 (2010) en Castle Rock (2018).
Hesperantha erecta
Hesperantha erecta is 'n meerjarige blomplant en geofiet wat tot die genus Hesperantha behoort en is deel van die fynbos en die sandveld. Die spesie is endemies aan die Wes-Kaap en kom van Klawer tot by Mamre voor. Die plant word bedreig deur kus ontwikkeling.
Heterochone
Heterochone is 'n genus van sponsdiere uit die klas van die Hexactinellida.
Gazania
Gazania (ook gousblomme of botterblomme) is 'n genus van blomplante wat hoort tot Iridaceae en is die eerste keer in 1791 deur Joseph Gaertner beskryf. Al die spesies is inheems aan Suider-Afrika. Die genus se lede produseer groot, madeliefie-tipe, oranje tot geel blomme. Die plante is meestal meerjarig.
Spesies
Daar is 19 spesies wat tot die genus hoort:
Pekan
Pekan is 'n stad en munisipaliteit (majlis daerah; distriksraad) in die Maleisiese deelstaat Pahang. Pekan het 27 657 stadsinwoners en is die hoofstad van die distrik (103 839 inwoners) met dieselfde naam.
Stade Jean-Bouin
Die Stade Jean-Bouin is 'n sportstadion in Parys, Frankryk reg langs die Parc des Princes of Paris Saint-Germain. Dit word hoofsaaklik vir rugbywedstryde en die tuiswedstryde van die plaaslike sokkerklub Stade français gebruik, maar ook vir sportwedstryde van die ander takke van Stade français. Die stadion is in 1925 geopen en het 'n kapasiteit van 20 000 toeskouers na twee opknappings.
Raphia zamiana
Raphia zamiana is 'n boom wat deel is van die Arecaceae familie. Die plant is inheems aan Gaboen en Kameroen.
Heterorete
Heterorete is 'n genus van sponsdiere uit die klas van die Hexactinellida.
Hippospongia communis
Hippospongia communis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Hippospongia en tot die familie Spongiidae. Die wetenskaplike naam van die spesie is die eerste keer geldig gepubliseer in 1814 deur Lamarck.
Romeinse Griekeland
Romeinse Griekeland is die tydperk in die geskiedenis van die hoofdeel van Griekeland (in vergelyking met ander Griekse kultuursentrums elders in die Romeinse wêreld) tussen die Romeinse Ryk se verowering van die Korintiërs in die Slag van Korinthe in 146 v.C. tot die stigting van die stad Bisantium en die aanwysing daarvan in 330 n.C. as die hoofstad van die ryk deur keiser Konstantyn die Grote (eers as Nova Roma en later as Konstantinopel).
Gibberellien
Gibberelliene is 'n klas van plantehormone wat 'n belangrike rol speel in die groei en ontwikkeling van plante. Dit is vir die eerste keer ontdek in Japan in die 1930's toe wetenskaplikes navorsing gedoen het na 'n siekte wat "foolish seedling" (dwase saailing) genoem is. Hierdie siekte het oormatige groei van saailinge veroorsaak en dit is later geïdentifiseer as die swam Gibberella fujikuroi. Die naam "gibberelline" is afgelei van die swamnaam "Gibberella" en die Latynse uitgang "-ine," wat aandui dat dit 'n stof is. Gibberellines kom nou voor as 'n groep van meer as 130 verbindings wat natuurlik in plante voorkom.
Funksies van gibberelliene sluit die volgende in:
Die vlak van gibberellines in 'n plant word noukeurig gereguleer, en dit word beïnvloed deur verskeie faktore soos lig, temperatuur, waterinhoud, en die algehele groeitoestande. Die kunsmatige bestuur van gibberellines kan in die landbou gebruik word om sekere groei-effekte te bereik, soos die bevordering van saadontkieming, die verhoging van vruggrootte, en die beheer van plantegroei.
Heterotella
Heterotella is 'n genus van sponsdiere uit die klas van die Hexactinellida.
Trompetvis
Die Trompetvis (Aulostomus chinensis) is 'n straalvinnige vis in die familie van Trompetvisse (Aulostomidae). Die visse kom in die Indies-Pasifistiese area en aan die ooskus van Afrika tot by Oos-Londen voor. Die wetenskaplike naam vir die spesie is vir die eerste keer in 1766 deur Carolus Linnaeus gepubliseer. In Engels staan die vis as die Chinese trumpetfish bekend.
Voorkoms
Die vis het 'n lang, skraal liggaam wat lateraal saamgepers is met 'n lang, buisvormige bek. Die liggaam is geel of bruin, met groen vinne. Die vis het 'n platter kop en lyf as die fluitbek en daar is 'n ry van 8-13 kort stekels voor die dorsale vin. Dit het ook nie die lang stertfilament soos die fluitbekke nie. Die liggaam is tot 80 cm lank.
Hierdie visse staan dikwels regop in die water, met die kop na onder, tussen seevere en koraal terwyl hulle vir prooi wag. Hulle dryf ook soms bewegingloos soos 'n stukkie hout rond. As 'n skool visse verby swem slaan hulle soos 'n bliksemstraal toe.
Hippospongia cylindrica
Hippospongia cylindrica is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Danny Jacobs (akteur)
Daniel Charles "Danny" Jacobs, Jr. (gebore 7 Julie 1968) is 'n Amerikaanse akteur en sanger. Hy is bekend vir sy rolle in die rolprente Epic Movie (2007) en Penguins of Madagascar (2014), en in die televisiereeks The Penguins of Madagascar (2008).
Hexactinella
Hexactinella is 'n genus van sponsdiere uit die klas van die Hexactinellida.
Hesperantha exiliflora
Hesperantha exiliflora is 'n meerjarige blomplant en geofiet wat tot die genus Hesperantha behoort. Die spesie is endemies aan Lesotho.
Hellenistiese Griekeland
In die Griekse geskiedenis stem Hellenistiese Griekeland ooreen met die tydperk tussen die dood van Alexander die Grote in 323 v.C en die anneksasie van die Klassieke Griekse hartland deur Rome in 146 v.C.
Cannes-rolprentfees 1974
Die 27ste Cannes-rolprentfees is van 9-24 Mei 1974 in Cannes, Frankryk, gehou. Die Palme d'Or is toegeken aan The Conversation deur Francis Ford Coppola.
Die fees is geopen met Amarcord deur Federico Fellini en afgesluit met S*P*Y*S deur Irvin Kershner. Die Franse rolprentmaker en skrywer René Clair was die president van die jurie.
Pryse
duimnael|140px|Francis Ford Coppola, wenner van die Palme d'Or. duimnael|140px|Jack Nicholson, beste akteur. Van die mense en prente wat in 1974 pryse ontvang het, is:
Kortprente
Seevolke
Seevolke is ’n term wat gebruik word om ’n konfederasie van seevarende nasies te beskryf wat moontlik in óf Wes-Anatolië óf Suid-Europa ontstaan het, in besonder die streek om die Egeïese See. Hulle het in die oostelike deel van die Middellandse See rondgevaar en Anatolië, Sirië, Kanaän, Siprus en Antieke Egipte aan die einde van die Bronstydperk binnegeval.
Die term word deur moderne geleerdes gebruik om te verwys na nege groepe volke, hoewel die beskrywing "van die see" (Egipties: n3 ḫ3s.wt n<.t> p3 ym) in ’n historiese verband net verwys na drie: die Ekwesj, Sjekelesj en Sjerden. Die identiteit van die Seevolke is steeds onduidelik en moderne geleerdes het net stukke van antieke dokumente en argeologiese ontledings om hulle te lei.
Die term peuples de la mer is in 1855 die eerste keer gebruik deur die Franse Egiptoloog Emmanuel de Rougé.
Die nege groepe wat beskou word as moontlike Seevolke is, in alfabetiese volgorde, die:
Daar is geen bewyse van die migrasie van hele volke in enige dokumente van dié tyd nie, maar geleerdes glo aan verskeie vertolkings van ’n "migrasiehipotese". Die meeste geleerdes glo die Seevolke het Siprus, die Hetitiese Koninkryk en die Levant binnegeval.
Hexasterophora
Hexasterophora is 'n subklas binne die filum van die Porifera (sponse).
Cannes-rolprentfees 1973
Die 26ste Cannes-rolprentfees is van 10-25 Mei 1973 in Cannes, Frankryk, gehou. Die Palme d'Or is toegeken aan The Hireling deur Alan Bridges en Scarecrow deur Jerry Schatzberg.
Die fees is geopen met Godspell deur David Greene en afgesluit met Lady Sings the Blues deur Sidney J. Furie. Die Sweedse aktrise Ingrid Bergman was die president van die jurie.
In dié jaar het Swastika, ’n dokumentêr deur Philippe Mora oor Adolf Hitler se daaglikse en sosiale lewe, negatiewe reaksie ontlok en het The Holy Mountain deur Alejandro Jodorowsky omstredenheid veroorsaak weens die uitbeelding van uiterse geweld.
Stade Sébastien Charlety
Die Stade Sébastien Charlety is 'n stadion geleë in Parys, Frankryk, het 'n totale kapasiteit van 20 000 mense, is die tuiste van die sokkerspan Paris FC, is geopen in 1939 , ondergaan opknappings in 1994, sal gasheer bofbal in die 2024 Olimpiese Somerspele.
Cannes-rolprentfees 1973
Pryse
duimnael|140px|[[Ingrid Bergman, president van die jurie.]] duimnael|140px|Jerry Schatzberg, ’n wenner van die Palme d'Or, en [[Faye Dunaway.]] Van die mense en prente wat in 1973 pryse ontvang het, is:
Raisa Ryazanova
Raisa Ryazanova (gebore 31 Oktober 1944) is 'n Sowjetse en Russiese aktrise. Sy is bekend vir haar rolle in die rolprente Moscow Does Not Believe in Tears (1980), Bashnya (1987), The Russia House (1990), en Ekskursante (2013).
Raphia vinifera
Raphia vinifera is 'n boom wat deel is van die Arecaceae familie. Die plant is inheems aan Kameroen, Nigerië, Sentraal-Afrikaanse Republiek en Soedan.
Cannes-rolprentfees 1973
Pryse
Kortprente
Mahale
Mahale is 'n nedersetting naby Phalaborwa in die ooste van die Limpopoprovinsie, Suid-Afrika.
Dit val onder die beheer van die Ba-Phalaborwa Plaaslike Munisipaliteit wat onder die Mopani-distriksmunisipaliteit ressorteer. Nabygeleë dorpe sluit in Phalaborwa (24 km), Makhushane, Namakgale en Lulekani op die R71 provinsiale pad na Gravelotte. In 2011 het die dorp 'n bevolking van 1 825 gehad.
Hippospongia decidua
Hippospongia decidua is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Rudi Koertzen
Rudolf Eric Koertzen (26 Maart 1949 – 9 Augustus 2022) was 'n internasionale krieketskeidsregter. Hy was sedert sy jeug 'n krieketentoesias en het aan krieketkompetisies deelgeneem terwyl hy werksaam was by die Suid-Afrikaanse Spoorweg en Hawens. Hy het in 1981 begin optree as skeidsregter, en elf jaar later voltyds as skeidsregter begin optree. Hy het uiteindelik meer as 300 internasionale krieketwedstryde behartig.
Vroeë lewe
Koertzen is op 26 Maart 1949 gebore in Knysna, Kaapprovinsie, Suid-Afrika. Hy het as bouler gespeel vir 'n topvlak-krieketklub in Kimberley, Noord-Kaap. Hy was aanvanklik werksaam as spoorwegklerk in Port Elizabeth, voordat hy 'n betrekking ontvang het in die bouindustrie. Hy het in 1981 begin optree as skeidsregter, en elf jaar later in 1992 op 43-jarige ouderdom was hy 'n voltydse skeidsregter. Hy het uiteindelik 331 internasionale krieketwedstryde behartig, die tweede meeste na Aleem Dar.
Skeidsregterloopbaan
Koertzen het sy eerste Internasionale eendagwedstryd op 9 Desember 1992 behartig, en sy eerste Toetskrieketwedstryd vanaf 26 tot 29 Desember 1992. Beide wedstryde is tussen Suid-Afrika en Indië in Port Elizabeth gespeel. Dit was die eerste reeks waartydens televisie-herhalings gebruik is om uithardloopkanse te beslis. Hy het in die sportwêreld bekend gestaan as die "stadige vinger van die dood" omdat hy sy vinger baie stadig opgelig het wanneer hy aangedui het dat 'n kolwer uit is. Koertzen het in 1997 'n voltydse skeidsregter van die IKR geword. Hy was een van die oorspronklike lede van die Elitepaneel van IKR-skeidsregters, toe die paneel in 2002 op die been gebring is. Hy het uiteindelik in 'n rekord 209 EDI-wedstryde beslis – en slegs die tweede skeidsregter na David Shepherd geword om meer as 150 EDI-wedstryde te beslis, in die wedstryd tussen Indië en Pakistan in Aboe Dhabi op 19 April 2006. Hy het Shepherd se rekord van 172 EDI-wedstryde verbygesteek toe hy die 2007 wêreldbekerwedstryd tussen Wes-Indië en Engeland in Barbados op 21 April 2007 besleg het. Hy het op 11 Julie 2009 in Dublin in sy 200ste EDI-wedstryd opgetree in die wedstryd tussen Ierland en Kenia. Hy het ook slegs die tweede skeidsregter na Steve Bucknor geword om in 100 toetswedstryde te staan tydens die tweede wedstryd om die As tussen Engeland en Australië by Lord’s op 16 Julie 2009. Hy het uiteindelik 108 toetswedstryde beheer.
Koertzen is gedurende sy loopbaan as skeidsregter aangestel in verskeie hoëprofielwedstryde, insluitende die Indië-Pakistan-reeks, en die reeks om die As (hy was een van die skeidsregters tydens die bekende reeks om die As van 2005). Hy het in die 1999-, 2003- en 2007-Krieketwêreldbekertoernooie opgetree. Hy was ook een van die skeidsregters tydens die eindwedstryde van die Kampioenetrofee in 2004 en 2006, en is gekies om die IKR SuperSeries (Australië v Wêreld XI) in 2005 te besleg, saam met Simon Taufel, Aleem Dar en Darrell Hair.
Koertzen se professionalisme het voorkom dat hy in die moeilikheid beland het tydens 'n paar kontroversiële oomblikke: in September 1999 het hy omkoopgeld geweier om die uitslag van die eindstryd van die Coca-Cola Singapore Challenge tussen die Wes-Indië en Indië te bepaal, en in Januarie 2000 het hy as skeidsregter waargeneem tydens die toetswedstryd tussen Suid-Afrika en Engeland by SuperSport-park in Centurion, waartydens albei spanne 'n kolfbeurt verbeur het om 'n uitslag af te dwing nadat die Suid-Afrikaanse kaptein, Hansie Cronje, deur 'n beroepswedder genader is. Hy is ook hoog aangeslaan deur spelers: in 2002 is hy as die topskeidsregter aangewys, en in 2005 en 2006 benoem vir die IKR-skeidsregter van die jaar-toekenning. Hy het by albei geleenthede derde geëindig agter Taufel en Dar. Hy het egter ook 'n aantal hoëprofielfoute gemaak – veral in die toets tussen Sri Lanka en Engeland in Kandy, Sri Lanka in Maart 2001, en tydens die eindwedstryd van die Krieketwêreldbeker 2007, waartydens sy wanvertolking van die reëls oor swak lig daartoe gelei het dat hy verbied is om waar te neem tydens die eerste T20I-wêreldbekertoernooi wat later die jaar plaasgevind het (alhoewel hy gekies is vir die volgende T20I-wêreldbeker 2009 en T20I-wêreldbeker 2010).
Koertzen het op 4 Junie 2010 sy uittrede aangekondig. Hy het op 9 Junie 2010 in sy laaste EDI-wedstryd tussen Zimbabwe en Sri Lanka in Harare opgetree, en in sy laaste toets vanaf 21 tot 24 Julie 2010, tydens die wedstryd tussen Pakistan en Australië in Leeds.
Dood
Koertzen sterf op 9 Augustus 2022 tydens 'n motorongeluk, toe hy op pad terug was na sy gesinswoning in Despatch, Oos-Kaap, na 'n gholfnaweek in Kaapstad. Hy was 73 jaar oud.
Toekennings
Koertzen was die eerste skeidsregter om al drie toekennings te ontvang. Slegs Aleem Dar kon sedertdien dié prestasie behaal.
Peter Jacobson
Peter Jacobson (gebore 24 Maart 1965) is 'n Amerikaanse akteur. Hy is bekend vir sy rolle in die rolprente Good Night, and Good Luck. (2005), Transformers (2007), en What Just Happened (2008), en in die televisiereeks House (2004).
Gazania caespitosa
Gazania caespitosa is 'n plant wat hoort tot die genus Arctotis. Die spesie is endemies aan die Oos-Kaap en kom in die omgewing van Graaff-Reinet voor. Daar is subpopulasies in die Sneeuberge, Toorberg en Kamdeboo-berge en dit het 'n voorkomsgebied van 1182 km². Die plant was aanvanklik slegs bekend vir 'n monster wat in 1872 verkry en is eers weer in 2006 herontdek na 'n intensiewe soektog. Ten minste agt subpopulasies is bekend.
Hesperantha falcata
Die bontrokkie (Hesperantha falcata) is 'n meerjarige blomplant en geofiet wat tot die genus Hesperantha behoort en is deel van die fynbos. Die spesie is endemies aan die Noord-Kaap, Oos-Kaap en die Wes-Kaap.
Galery
Daar is twee subspesies:
Dactyloptena
Dactyloptena is 'n genus van visse in die familie van Helmknorhane (Dactylopteridae). Spesies wat aan die genus behoort is inheems aan die Indiese en Stille oseaan. Die genus is vir die eerste keer in 1908 deur Jordan & Richardson wetenskaplik beskryf.
Spesies
Daar is tans ses erkende spesies in die genus:
Hippospongia densa
Hippospongia densa is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Hippospongia en tot die familie Spongiidae. Die wetenskaplike naam van die spesie is die eerste keer geldig gepubliseer in 1889 deur Lendenfeld.
Pinocchio
Pinocchio (/pɪˈnɔkioʊ/; Italiaans: [piˈnɔkkjo]; van Italiaans Pinocchio, "stukkie denneboom") is 'n fiktiewe karakter en protagonis (hoofkarakter) in die kinderboek "Die Avonture van Pinocchio" (Le avventure di Pinocchio) uit 1883, geskryf deur die Italianer Carlo Collodi. Die houtbewerker (houtsnyer) Geppetto woon in 'n klein Italiaanse dorpie waar hy 'n houtpop genaamd Pinocchio vervaardig. Dié houtpop word lewend en beleef vele avonture. Die verhaal van Pinocchio het al in verskeie weergawes verskyn en is ook vir die moderne media verwerk.
Wells
Wells is 'n algemene Engelse van. Bekende persone met dié van sluit die volgende in:
Gazania pectinata
Gazania pectinata is 'n plant wat hoort tot die genus Gazania. Die spesie is endemies aan die Wes-Kaap.
Gazania linearis
Die botterblom  (Gazania linearis) is 'n plant wat hoort tot die genus Gazania. Die spesie is endemies aan Suid-Afrika in KwaZulu-Natal, die Oos-Kaap en die Wes-Kaap. Die plant is ook bekend gestel in Kalifornië, Ethiopië, Italië, Korea, Nieu-Meksiko en Suid-Australië.
Daar is twee subspesies:
Ottomaanse Griekeland
Die grootste deel van moderne Griekeland was die een of ander tyd, van die middel van die 15de eeu tot sy onafhanklikverklaring in 1821, deel van die Ottomaanse Ryk. Dié tydperk was bekend as die Turkokrasie (Grieks: Τουρκοκρατία, of "Turkse heerskappy").
Trompetvisse
Die Trompetvisse (Aulostomidae) is 'n vis-familie wat tot die orde Syngnathiformes hoort. Daar is slegs een genus met drie spesies wat tot die familie hoort. Die familie kom in die tropiese Atlantiese Oseaan en Indies-Pasifiese area voor.
Ottomaanse Griekeland
Oorname
Die Bisantynse Ryk, die opvolgerstaat van die antieke Romeinse Ryk wat 1100 jaar lank oor die grootste deel van die Griekssprekende wêreld geheers het, het algaande verswak ná die inval deur die Kruisvaarders van die Vierde Kruistog in 1204.
Trompetvisse
Kenmerke
Visse in die familie se lyf is lank en plat en hulle word tot 80 cm lank. Daar is gewoonlik 8-12 stekels op die rug voor die dorsale vin en die sylyn is goed ontwikkel. Hulle kom in riwwe voor saam met plantvreters.
Ottomaanse Griekeland
Oorname
Intussen het die Ottomaanse Turke eers Serwië verower en daarna was hul pad oop na Konstantinopel. Hulle het die stad in 1453 verower en daarna suid na Griekeland beweeg, waar hulle Athene in 1458 verower het. Die Peloponnesos het tot in 1460 uitgehou en Venesië en Genua het ’n paar eilande behou, maar teen 1500 was die grootste deel van Griekeland en die eilande onder Ottomaanse beheer.
Trompetvisse
Genus
Die volgende genus en gepaardgaande spesie kom aan die Suid-Afrikaanse kus voor:
Die volgende twee spesies kom nie in Suider-Afrika voor nie:
Schmid
Schmid is 'n Duitse van en kan na die volgende persone verwys:
Reg tot ‘n gesonde omgewing
Die reg op 'n gesonde omgewing of die reg op 'n volhoubare en gesonde omgewing is 'n mensereg wat deur menseregte-organisasies en omgewingsorganisasies voorgestaan word om die ekologiese stelsels te beskerm wat menslike gesondheid verskaf. Die reg is deur die Verenigde Nasies se Menseregteraad tydens sy 48ste sitting in Oktober 2021 in HRC/RES/48/13 en daarna deur die Verenigde Nasies se Algemene Vergadering op 28 Julie 2022 in A/RES/76/300 erken. Die reg is dikwels die basis vir verdediging van menseregte deur omgewingsverdedigers, soos grondbeskermers, waterbeskermers en inheemse regte-aktiviste.
Die reg is onderling verbind met ander gesondheidsgerigte menseregte, soos die reg op water en sanitasie, reg op voedsel en reg op gesondheid. Die reg op 'n gesonde omgewing gebruik 'n menseregtebenadering om omgewingskwaliteit te beskerm; hierdie benadering spreek die impak van omgewingskade op individuele mense aan, in teenstelling met die meer tradisionele benadering van omgewingsregulering wat op impakte op ander state of die omgewing self fokus. Nog 'n benadering tot omgewingsbeskerming is die regte van die natuur wat probeer om die regte wat mense en korporasies geniet ook na die natuur uit te brei.